Diari Oficial de la Generalitat Valenciana


Sumari del DOGV 243, del 15-04-1985 (1985/804129)

REIAL DECRET 262/1985, de 23 de gener, sobre traspassos de funcions i serveis de l'Estat a la Comunitat Valenciana en matèria d'expedients de regulació d'ocupació
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/01/23/262/dof/vci/html**

### Dades del document

Número de DOGV
:   243

Data del DOGV
:   15-04-1985

Secció del DOGV
:   DISPOSICIONS GENERALS

Número del document
:   1985/804129


Data del document
:   23-01-1985

Organisme emissor
:   Presidència del Govern

Tipus de document
:   Reial decret

Reial Decret 262/1985, de 23 de gener, sobre traspàs de funcions i serveis de l'Estat a la Comunitat Valenciana en matèria d'expedients de regulació d'ocupació.  
El Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Valenciana.   
Segons que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana aquesta adoptà, en la reunió del dia 22 de desembre de 1983, l'acord oportú, la virtualitat pràctica del qual exigeix l'aprovació del Govern mitjançant Reial Decret.   
En atenció d'aquest motius, en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta dels Ministres de Treball i Seguretat Social i de la Administració Territorial, i amb la deliberació prèvia del Consell de Ministres del dia 23 de gener de 1983,   
DECRETE:   
Article 1.r  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de data 22 de desembre de 1983, pel qual es transfereixen funcions de l'Estat en matèria d'expedients de regulació d'ocupació a la Comunitat Valenciana i s'hi traspassen els corresponents serveis i institucions i mitjans personals, materials i pressupostaris, necessaris per a exercir-les.   
Article 2.n  
Conseqüentment, són traspassades a la Comunitat Valenciana les funcions a què fa referència l'acord inclòs com a Annex I en aquest Reial Decret, i els béns els drets i les obligacions i el personal i crèdits pressupostaris que figuren en les relacions adjuntes al mateix acord de la Comissió Mixta, en els termes i les condicions que s'hi especifiquen.   
Article 3.r  
Els traspassos a què fa referència aquest Reial Decret tindran efectivitat a partir del dia que indica l'acord de la Comissió Mixta esmentada, sense perjudici que el Ministeri de Treball i Seguretat Social produesca, fins l'entrada en vigor d'aquest Reial Decret, els actes administratius necessaris per al manteniment dels serveis en el mateix règim i funcionament que tenien al moment de l'adopció de l?acord que és transcrit com a Annex I d'aquest Reial Decret.   
Article 4.t   
Els crèdits pressupostaris que figuren detallats en les relacions tres, punt dos, seran donats de baixa en els   
conceptes d'origen i transferits pel Ministeri d'Economia i Hisenda als conceptes habilitats en la secció trenta-dues, destinats a finançar els serveis assumits per les Comunitats Autònomes, una vegada siguen tramesos al Departament esmentat, per part de l'Oficina Pressupostària del Ministeri de Treball i Seguretat Social, els certificats de retenció de crèdit, per tal d'acomplir el que disposa la vigent Llei de Pressupostos Generals de l'Estat.   
Article 5.é  
   
Aquest Reial Decret entrarà en vigor el mateix dia en què siga publicat al "Boletín Oficial del Estado".   
Madrid, a 23 de gener de 1985.   
JOAN CARLES R.  
El Ministre de la Presidència,  
JAVIER MOSCOSO DEL PRADO I MUÑOZ  
ANNEX I  
El Sr. Juan Soler Ferrer i la Sra. Blanca Blanquer i Prats, Secretari accidental i Secretària de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió del Ple de la Comissió Mixta celebrada el dia 22 de desembre de 1983, fou adoptat acord sobre transferències a la Comunitat Valenciana de les funcions i dels serveis de l'Estat en matèria d'expedients de regulació d'ocupació en els termes que seguidament s'expressen:   
A) Referència a les normes constitucionals, estatutàries i legals en què s empara la transferència.   
La Constitució, en l'article 149,1,7, estableix que pertoca a l'Estat la competència exclusiva sobre la legislació laboral, sense perjudici de l'execució pels Organs de les Comunitats Autònomes. D'altra banda, l'Estatut d'Autonomia de la Comunitat Valenciana estableix en l'article 33,1, en relació amb l'article 1,A), de la Llei Orgànica 12/1982, de 10 d'agost, que pertoca a la Comunitat Valenciana l'execució de la legislació laboral, assumint les facultats, competències i serveis que en aquest àmbit i a nivell d'execució ostenta actualment l'Estat respecte de les relacions laborals, sense perjudici de l'alta inspecció d'aquest i de les concretes reserves competencials en favor de l'Estat que s'inclouen en l'esmentat precepte.   
Sobre la base d'aquestes previsions constitucionals i estatutàries procedeix d'efectuar ja en aquest camp traspassos de funcions i serveis d'aquesta mena, completant així el procés.   
La Llei 8/1980, de 10 de març, atribueix, en els articles 51 i 49, 7, la competència de l'Administració per a apreciar la concurrència de causes econòmiques, tecnològiques o de força major per a resoldre les sol·licituds empresarials, que amb base en aquestes, pretenguen alterar els nivells d'ocupació o modificar les condiciones de prestació de serveis.   
B) Funcions que assumeix la Comunitat Autònoma i identificació dels serveis que s?hi traspassen.   
1.r Es traspassen a la Comunitat Valenciana, dins el seu àmbit territorial, en les termes del present Acord i dels Reials Decrets i restants normes que ho facen efectiu i siguen publicades en el "Butlletí Oficial de l'Estat", les següents funcions que estava realitzant l'Administració de l'Estat.   
a) La instrucció i resolució d'expedients de regulació d'ocupació per a autoritzar col·lectivament reduccions de jornada suspensions i extincions de les relacions laborals per causes tecnològiques, econòmiques i de força major, i reconeixement de la situació legal d'atur per raó de mort, jubilació o incapacitat de l'empresari.   
b) b) Els expedients a què fa referència l'apartat anterior incoats per aquelles empreses en les quals la totalitat dels centres de treball i treballadors de plantilla radiquen dins del territori de la Comunitat Valenciana seran instruïts i resolts en primera instància i en via de recurs per la autoritat laboral de la Comunitat Valenciana, esgotant la via administrativa en l'esmentat àmbit. No obstant això, als expedients incoats per empreses la plantilla de les quals excedesca de 500 treballadors, la autoritat instructora de l'expedient haurà de demanar preceptivament informe previ de l'Administració de l'Estat.   
c) Quan la sol·licitud deduïda en l'expedient afecte tant sols als centres de treball o treballadors radicats en l'àmbit territorial de la Comunitat Valenciana, la competència per a instruir i resoldre l'expedient correspondrà a l'autoritat laboral de la Comunitat Valenciana. Per tal que l'autoritat competent prenga en consideració a l'hora de resoldre les possibles repercusions que l'expedient incoat puga provocar indirectament en centres de treball radicats fora de la Comunitat Autònoma hom recaptarà informe preceptiu de l'Administració de l'Estat, el qual alhora podrà sol·licitar-lo de les Comunitats Autònomes on radiquen els altres centres de treball. L'esmentat informe, que versarà exclusivament sobre l'esmentat aspecte concret, no tindrà caràcter vinculant.   
d) Els terminis per a la resolució dels expedients seran, en tot cas, els establerts amb caràcter general per la legislació vigent, sense que càpia suspensió, prorroga o demora d'aquests per raó dels traspassos que disposa aquest acord.   
A efectes de còmput de plantilles a què fa referència el present acord s'hi inclourà la totalitat dels treballadors que presten serveis en l'empresa, en el dia que s'inicie l'expedient, ja siguen fixos de plantilla, eventuals, interins o contractats per qualsevol de les modalitats que autoritze la vigent legislació.   
e) Els informes preceptius a què fa referència aquest acorda siguen de l'Administració de l'Estat o de les Comunitats Autònomes, hauran de ser sol·licitats en el termini màxim dels tres dies següents a la formalització de l'expedient, i hauran d'estar en poder de l'autoritat competent per a resoldre amb una antelació mínima de cinc dies previs a l'acabament del termini establert per a dictar resolució. La manca d'aquests informes preceptius no obstarà per a la resolució de l'expedient per l'autoritat competent, ni determinarà la nul·litat de les actuacions sempre que quede acreditat fefaentment que s'hi sol·licitaren en temps i forma adients.   
2.n Per a l?efectivitat de les funcions relacionades es traspassen a la Comunitat Valenciana, receptora d'aquestes, els serveis que actualment venen desenvolupant aquestes funcions en les Direccions Provincials de Treball.   
C) Funcions que es reserva l'Estat.   
Romandrà en el Ministeri de Treball i Seguretat Social i continuaran sent de la seua competència la resolució d'expedients de regulació d'ocupació en els casos següents:   
a) Empreses acollides a plans de reconversió sectorial la competència de les quals vindrà determinada per allò que establesca la norma aprovatòria de cada pla sectorial. En tot cas, els expedients incoats per empreses acollides a plans aprovats a l'empar de la Llei 21/1982, de Reconversió Industrial, seran instruïdes i resolts per l'Administració de l'Estat.   
b) Expedients de regulació d'ocupació relacionats amb crèdits excepcionals o avals acordats pel Govern de la Nació d'acord amb allò que preveuen els articles 5, e), i 37 de la Llei de Crèdit Oficial o norma que els substituesca.   
c) Empreses pertanyents al Patrimoni de l'Estat i, en general, aquelles que tinguen la condició de Societats estatals d'acord amb la Llei General Pressupostària.   
d) Empreses relacionades directament amb la Defensa Nacional i aquelles altres la producció de les quals siga declarada d'importància estratègica nacional mitjançant norma amb categoria de Llei.   
e) En aquells expedients la competència dels quals es reserva el Ministeri de Treball i Seguretat Social, aquest sol·licitarà preceptivament informe d'aquelles Comunitats Autònomes on radiquen els centres de treball afectats.   
D) Funcions en què han de concórrer l?Administració de l'Estat i la de la Comunitat Autònoma i formes de cooperació.   
El Ministeri de Treball i Seguretat Social i la Comunitat Valenciana, d'acord amb els mecanismes que en cada cas s?indiquen desplegaran les funcions següents:   
En els supòsits en què es tracte d'expedients la sol·licitud dels quals afecte a centres de treball o a treballadors radicals dins i fora de la Comunitat Autònoma, caldrà complir les normes següents:   
a) Quan el 85 % com a mínim de la plantilla de l'empresa radique en l'àmbit territorial de la Comunitat Valenciana i hi haja treballadors afectats ,l'autoritat laboral de la Comunitat Autònoma registrarà l'expedient i el traslladarà a l'Administració de l'Estat simultàniament i la instruirà fins al moment procedimental de resoldre , en què formularà una proposta de resolució davant l'Administració de l'Estat. Aquesta darrera, que podrà demanar informe d'altres Comunitats Autònomes als territoris de les quals presten serveis els treballadors afectats, dictarà resolució el contingut del qual es limitarà a acceptar o refusar de ple la proposta a què fa referència l'apartat anterior, i haurà d'explicar en el segon supòsit els motins del refús. Les propostes de resolució hauran de ser registrades davant l?Administració d'Estat amb una antelació mínima de cinc dies abans del termini establert per a resoldre.   
b) Quan l'expedient del cas no efecte a treballadors situats en l'àmbit de la Comunitat Valenciana o la plantilla de l'empresa que radica en l'àmbit territorial esmentat siga inferior al percentatge indicat en l'apartat anterior, l'expedient serà instruït i resolt en primera i successives instàncies per l'Administració de l'Estat' la qual podrà demanar informe de l'autoritat laboral de la Comunitat Valenciana.   
En aquells expedients en que es propose la jubilació anticipada de treballadors i la competència dels quals pertanya a la Comunitat Valenciana caldrà que aquesta compte amb fons suficients per a finançar-les. En tot cas, la Comunitat Autònoma haurà de respectar i acomplir les normes sobre finançament, garanties i sistema de còmput establert per al sistema de jubilacions anticipades. Tot això sense perjudici de la competència de la Comunitat Autònoma per a habilitar fons, amb càrrec als seus pressupostos, per a subvencionar aquesta classe de jubilacions.   
La Comunitat Valenciana facilitarà a l'Administració de l'Estat informació individualitzada de cada un dels expedients de regulació d'ocupació presentats i/o resolts, seguint la metodologia estadística existent o la que, si fa al cas, s'establesca, de forma que quede garantida la coordinació i la integració amb la resta de la informació estadística d'àmbit estatal.   
E) Béns, drets i obligacions de l'Estat que són traspassats.   
I. Queden traspassats a la Comunitat Valenciana els béns, drets i obligacions de l'Estat inclosos en l'inventari detallat de la relació adjunta número 1, on són identificats els immobles afectats pel traspàs. Aquests traspassos seran formalitzats d'acord amb el que estableix la disposició transitòria quarta de l'Estatut d'Autonomia i altres disposicions aplicables en cada cas.   
2. En el termini d'un mes, des de la publicació del Reial Decret que aprove aquest Acord seran signades les corresponents actes de lliurament i recepció de mobiliari, equip i material inventariable.   
F) Personal adscrit als serveis que són traspassats.   
1. El personal adscrit als serveis traspassats i que és referenciat nominalment en la relació adjunta núm. 2, passarà a dependre de la Comunitat Valenciana en els termes legalment previstos per l'Estatut d'Autonomia i d'altres normes aplicables en cada cas, i en les mateixes circumstàncies que específica la relació adjunta i amb el seu número de Registre de Personal.   
2. La Subsecretaria del Ministeri de Treball i Seguretat Social notificarà als interessats el traspàs i la nova situació administrativa, només que el Govern aprove aquest acord per Reial Decret. Alhora, hom trametrà als òrgans competents de la Comunitat Valenciana una còpia certificada de tots els expedients d'aquest personal traspassat, i dels certificats d'havers, referits a les quantitats acreditades durant 1984, i l'Administració de l'Estat procedirà a modificar les plantilles orgàniques i pressupostàries en funció dels traspassos efectuats.   
G) Llocs de treball vacants que són traspassats.   
Els llocs de treball vacants dotats pressupostàriament que són traspassats són els detallats en la relació adjunta número 2., amb indicació del Cos o Escala a què estan adscrits o assimilats nivell orgànic i dotació pressupostària corresponent.   
H) Valoració definitiva de les càrregues financeres dels serveis traspassats.   
1. El cost efectiu que, segons la liquidació del pressupost de despeses per a 1983, correspon als serveis que són traspassats a la Comunitat s'eleva amb caràcter definitiu a 91.341.682 pessetes, segons detall que figura en la relació núm. 3.1. En aquesta xifra han estat deduïts els imports d'ingressos afectats a aquest servei.   
2. Els recursos financers destinats a sufragar les despeses originades per l'exercici dels serveis que són traspassats durant l'exercici de 1984 s'inclouen en la relació 3.2.   
3. El cost efectiu que figura detallat en els quadres de valoració 3.1, serà finançat en els exercicis futurs de la forma següent:   
Transitòriament, mentre que no entre en vigor la corresponent Llei de participació en els Tributs de l'Estat, mitjançant la consolidació en la Secció 32 dels Pressupostos Generals de l'Estat dels crèdits referents a distints components del cost efectiu, pels imports que s'indiquen, susceptibles d'actualització pels mecanismes generals previstos en cada Llei de Pressupostos:   
a) Costos bruts: Crèdits en milers de ptes,  
 1983  
Despeses de personal 60.128  
Despeses de funcionament 3.570  
Invers. per conserv., millora i substitució 47  
 63.772  
b) A deduir:  
Recaptació anual per taxes i altres ingressos ---  
Finançament net 63.772  
Les possibles diferències que es produesquen durant el període transitori a què fa referència l'apartat anterior, pel que fa al finançament dels serveis traspassats, seran objecte de regularització al tancament de cada exercici econòmic mitjançant la presentació dels comptes i els estats justificats corresponents, davant d'una Comissió de liquidació que serà constituïda pel Ministeri d'Economia i Hisenda.   
I) Documentació i expedients dels serveis que són traspassat.   
El lliurament de la documentació i els expedients dels serveis traspassats s'efectuarà en el termini d'un mes, comptador des de la publicació del Reial Decret pel qual és aprovat aquest acord. La resolució dels expedients que es troben en tramitació, s?efectuarà segons que preveu l'article 8.é del Reial Decret 4015/1982, de 29 de desembre.   
J) Data d?efectivitat del traspàs.   
El traspàs de funcions i serveis amb els mitjans corresponents, objecte d'aquest acorda tindrà efectivitat a partir del dia 1 de gener de 1985.   
I perque conste, expedim aquesta certificació de Madrid estant, el 22 de desembre de 1983. - Els Secretaris de la Comissió Mixta, el Sr. Juan Soler Ferrer (Secretari accidental) i la Sra. Blanca Blanquer i Prats.   
ANNEX II  
Disposicions legals afectades per la present transferència   
Llei 8/1980, de 10 de març, articles 47 i 51.   
Reial Decret 696/1981. de 14 d'abril.   
Ordre de 6 d'octubre de 1981.   
Veure annex


Còpia Permalink ELI